VS002187
Datum: 1995-04-06T02:00:00.000+02:00
datum_sodbe_i_stopnje: 2007-06-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe vida in njihove posledice
fischer: hudi primeri
odskodnina: 50.075,11 EUR
opombe: II Ips 882/2008. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

do 5 let

Osnovnošolka, kasneje dijakinja.

## Škodni dogodek

Med igro ji je druga deklica z leseno palico poškodovala oko.

## Poškodba

Presečna rana desnega očesa s poškodbo šarenice in očesne leče.

## Telesne bolečine

10.432,31 EUR Zelo hude bolečine ob poškodbi, ki so trajale še nekaj dni po takojšnji operaciji; nato srednje hude bolečine še nekaj dni po 4.5.1995, ko so bili odstranjeni šivi. Tudi v bodoče, zaradi rednega spremljanja rehabilitacije vida, bo morala hoditi na stalne preglede, zapleti pa so nepredvidljivi, saj v času sojenja zdravljenje šeni bilo zaključeno.

#### Hospitalizacija

56 hospitalizacij, 5 operacij v splošni anesteziji, odvzem šivov v splošni anesteziji; vstavljena ji je bila nova leča, ki pa se je premaknila, zato jo je bilo treba ponovno operativno namestiti.

#### Ambulantno zdravljenje

27 pregledov v ambulanti za kontaktne leče, 23 pregledov pri specialistu.

#### Rehabilitacija

88 x neprijetne vaje za vidno funkcijo.

#### Nevšečnosti med zdravljenjem

Prejemanje kapljic in mazil proti vnetju očesa in zvišanju očesnega tlaka, jemanje sistemskih antibiotikov, nošenje kontaktne leče, ki je povzročala draženje, glavobole in neprijetnosti ob vstavljanju, neprijetno pokrivanje zdravega očesa, nošenje očal.

## Strah

8.345,85 EUR Zelo hud primarni strah, ki se je kazal kot strah za izgubo vida ali celo očesa; sekundarni strah ves čas zdravljenja, zaradi skaženosti očesa in navzvenskega škiljenja, ki traja še vedno.

## Zmanjšanje življenjske aktivnosti

27.124,02 EUR Razvilo se je močno navzvensko škiljenje, ki povzroča dvojni vid, povišan je očesni tlak, ostrina vida je trajno zmanjšana za 60%, kar pa se lahko le še poslabša; nositi bo morala kontaktne leče, kar lahko povzroča vnetja; pričakovati je mogoče trajno zvišanje očesnega tlaka, kar lahko okvari vidni živec ali povzroči odstop mrežnice. Zaradi izgube očesne leče seje razvila dioptrija. Zaradi brazgotin in zarastlin je optična os zastrta, zato korekcija s kontaktno lečo ni več mogoča. Vid bo ostal trajno okvarjen. Težko je napovedati, kakšne operacije še čakajo oškodovanko.

## Skaženost

4.172,93 EUR Vidna močna prečna 9 mm brazgotina na roženici desnega očesa, ki pri V. Uri sega prek lumbusa v beločnico; na rani je deloma vkleščena šarenica, zaradi česar je zenica potegnjena navzdol; estetski izgled je slabši. Skaženost je trajna. Zaradi razokroženosti desne zenice in škiljenja je trajna skaženost obraza, ki ima lahko pomembne psihološke posledice. Morebitna operacija škiljenja lahko skaženost le zmanjša.

---

ZOR člen 200, 203